《初到池州沿檄阻风麻步》
宋代·黄彦平

贵池鱼味不复美，秋浦猿声自昔哀。
南人官此欲归去，为问北人来不来。

作者简介：宋洪州分宁人，字季岑，号次山。黄庭坚族子。徽宗宣和间进士。钦宗靖康初，坐与李纲善贬官。高宗建炎初仕至吏部郎中，出提点荆湖南路刑狱，旋主管亳州明道宫。南渡后数上札子论事，多所建白，其论赏罚一疏，持论尤为平允。有《三余集》。